9. ΝΟΜΟΘ. ΔΙΑΤΑΓΜΑ υπ’ αριθ. 183 της 7/10 Μαΐου 1969 (ΦΕΚ Α΄ 88) Περί αναθεωρήσεως των αποφάσεων των Στρατοδικείων. Άρθρ.1.-1.Οι υπό των Εκτάκτων Στρατοδικείων, από της 21ης Απρ. 1967 και μέχρι της δημοσιεύσεως του παρόντος Ν.Δ/τος καταδικασθέντες ή αθωωθέντες λόγω εμπράκτου μετανοίας ή ένεκα λόγου αποκλείοντος τον καταλογισμόν, δύνανται να αιτήσωνται την αναθεώρησιν των αποφάσεων τούτων. 2.Του ενδίκου τούτου μέσου εξαιρούνται τα εγκλήματα άτινα, λαμβανομένου υπ’ όψιν της βαρύτητος αυτών, των συνθηκών υφ’ ας ετελέσθησαν, της προσωπικότητος του δράστου και του σκοπού εις ον απέβλεπεν ούτος, εστρέφοντο, κατά την ανέλεγκτον κρίσιν του Αναθεωρητικού Δικαστηρίου, κατά της δημοσίας τάξεως και ασφαλείας. 3.Το υπό του άρθρου τούτου προβλεπόμενον ένδικον μέσον και υπό τους αυτούς περιορισμούς, επιτρέπεται και κατά των αποφάσεων των Διαρκών Στρατοδικείων επί δικασθεισών υπό αυτών υποθέσεων αρμοδιότητος Εκτάκτων Στρατοδικείων. Άρθρ.2.-1.Η περί αναθεωρήσεως αίτησις ασκείται εντός τριών μηνών από της δημοσιεύσεως του παρόντος Ν.Δ/τος, ενώπιον του Γραμματέως οιουδήποτε Στρατοδικείου ή Ειρηνοδίκου ή ενώπιον του Διευθυντού της Φυλακής εν η κρατείται ο αναθεωρησείων. 2.Η περί αναθεωρήσεως αίτησις διαβιβάζεται αμελλητί παρά του παραλαβόντος αυτήν υπαλλήλου προς τον παρά τω Αναθεωρητικώ Δικαστηρίω Βασιλικόν Επίτροπον όστις προκαλεί την κατά τας κειμένας διατάξεις απόφασιν του Αναθεωρητικού Δικαστηρίου. Εάν ο Βασιλικός Επίτροπος φρονή ότι η περίπτωσις εις ην αναφέρεται η αίτησις αναθεωρήσεως εμπίπτει εις την εξαίρεσιν της παρ. 2 ή δι’ αυτήν δεν συντρέχουν αι προϋποθέσεις της παρ. 3 του προηγουμένου άρθρου, εισάγει δι’ ητιολογημένης προτάσεώς του την αίτησιν αναθεωρήσεως ενώπιον του Αναθεωρητικού Δικαστηρίου, όπερ αποφαίνεται αμετακλήτως περί αυτής εν Συμβουλίω και άνευ κλητεύσεως του αναθεωρησείοντος. 3.Η περί αναθεωρήσεως αίτησις εις ουδέν τέλος υπόκειται. Άρθρ.3.-1.Η αίτησις αναθεωρήσεως απευθύνεται ενώπιον του Αναθεωρητικού Δικαστηρίου. Ο παρ’ αυτώ Βασιλικός Επίτροπος κλητεύει τον αναθεωρησείοντα και τους κατά την κρίσιν του ουσιώδεις και αναγκαίους εκ των, κατά την πρωτόδικον δίκην εξετασθέντων μαρτύρων, δυνάμενος να καλέση και άλλους. 2.Εξαιρέσει της περιπτώσεως της παρ. 2  του προηγουμένου άρθρου, η επί της αναθεωρήσεως συζήτησις επί της ουσίας γίνεται κατά τας  διατάξεις περί της ενώπιον των Στρατοδικείων  επ’ ακροατηρίω διαδικασίας των άρθρ. 323 επ.  του Στρατιωτικού Ποινικού Κώδικος. Εάν ο  αναθεωρησείων δεν ήθελε, δι’ οιονδήποτε λόγον, εμφανισθή ενώπιον του Δικαστηρίου κατά την συζήτησιν της περί αναθεωρήσεως αιτήσεώς του,  η συζήτησις γίνεται ωσεί ούτος ήτο παρών, ο Πρόεδρος όμως υποχρεούται να διορίση συνήγορον εις τον απόντα εκ  του παρά  του  οικείου  Δικηγορικού (Αντί της σελ. 194,1(α) Σελ. 194,1(β) Τεύχος 515-Σελ. 15 Έκτακτα Στρατοδικεία 8.Ξ.β.8-9 Συλλόγου αποστελλουμένου αυτών πίνακος, εφ’ όσον ο αναθεωρησείων δεν έχει διορίσει τοιούτον και δι’ απλής έτι επιστολής του. 3.Η επί της αιτήσεως αναθεωρήσεως απόφασις του Αναθεωρητικού Δικαστηρίου εκδίδεται κατά τας σχετικάς διατάξεις του Στρατιωτικού Ποινικού Κώδικος. Εάν δια Βασιλικής χάριτος, η υπό του Στρατοδικείου επιβληθείσα ποινή εμετριάσθη, η τυχόν επιβληθησομένη υπό του Αναθεωρητικού Δικαστηρίου βαρυτέρα ποινή περιορίζεται αυτοδικαίως εις την δια του περί χάριτος Β.Δ/τος μετριασθείσαν, εάν δ’ εχαρίσθη ολοσχερώς η ποινή, η τυχόν επιβληθησομένη υπό του Αναθεωρητικού Δικαστηρίου νέα ποινή, περιορίζεται αυτοδικαίως εις το εκτιθέν μέρος αυτής. 4.Κατά της αποφάσεως του Αναθεωρητικού Δικαστηρίου ουδέν ένδικον μέσον επιτρέπεται. Άρθρ.4.-1.Δια την εκδίκασιν των κατά το παρόν Ν.Δ/μα αιτήσεων αναθεωρήσεως, δύναται το Αναθεωρητικόν Δικαστήριον, δια κοινής αποφάσεως των Υπουργών Εθνικής Αμύνης και Δικαιοσύνης, να διαιρεθή εις δύο Τμήματα, με διάφορον έκαστον σύνθεσιν. Του Β΄ Τμήματος έδρα ορίζεται η Θεσσαλονίκη. 2.Δια την λειτουργίαν των δύο Τμημάτων του Αναθεωρητικού Δικαστηρίου τίθεται, δι’ αποφάσεως του Υπουργού Δικαιοσύνης, εις την διάθεσιν του Προέδρου του Αναθεωρητικού Δικαστηρίου ανά τρεις Εφέται εξ εκάστου των εν Αθήναις και Θεσσαλονίκη υπηρετούντων, οίτινες, μη απαλλασσόμενοι των κυρίων αυτών καθηκόντων, δύνανται να ορίζωνται μέλη του Αναθεωρητικού Δικαστηρίου υπό του Προέδρου εκάστου των δύο Τμημάτων αυτού. 3.Την σύνθεσιν των δύο Τμημάτων ορίζει εκάστοτε ο Πρόεδρος του Αναθεωρητικού Δικαστηρίου. 4.Τα καθήκοντα της Γραμματείας εκάστου Τμήματος ασκούσι γραμματείς, υπογραμματείς και γραφείς της Στρατιωτικής Δικαιοσύνης. Προς ενίσχυσιν του προσωπικού της Γραμματείας, δύναται να καλώνται υπό τα όπλα Υπάλληλοι της Γραμματείας των Πολιτικών Δικαστηρίων και Εισαγγελιών, κατ’ εφαρμογήν του άρθρ. 53 του Α.Ν. 833/1937 «περί Στελέχους Εφέδρων Αξιωματικών του κατή γην Στρατού», εις ους και προ της απονομής βαθμού Εφέδρου Αξιωματικού ανατίθενται καθήκοντα γραμματέως, υπογραμματέως ή γραφέως του Αναθεωρητικού Δικαστηρίου. Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ.194,2(β) Τεύχος 515-Σελ. 16